བཅའ་སྒྲིག་དགོངས་དོན་འོས་བསྡུ་ལས་ཁང་འདི་བཞིན་བོད་མིའི་སྒྲིག་འཛུགས་ཀྱི་རང་དབང་ཅན་གྱི་སྡེ་ཚན་ཞིག་ཡིན་པར་སོང་འོས་བསྡུའི་ལས་དོན་ཁག་བཅའ་སྒྲིག་དགོངས་དོན་ལག་ལེན་བསྟར་ཕྱོགས་ཐོག་སུ་གང་ནས་ལམ་སྟོན་ཐེ་བྱུས་བྱས་མི་ཆོག་པ་དེ་ལྟར་ཡང་།བོད་མིའི་སྒྲིག་འཛུགས་ཀྱི་ཁྱབ་ཁོངས་བོད་མི་གནས་ཡུལ་ས་གནས་ཁག་ནང་བོད་རིགས་ནང་ཁུལ་འོས་བསྡུའི་ལས་རིམ་ལག་ལེན་བསྟར་ཕྱོགས་སུ་བསམ་ཚུལ་མཐུན་མིན་བྱུང་ཚེ་འོས་བསྡུའི་ལས་རིམ་གཏན་འབེབས་ཟིན་པ་ཞི་འཇམ་གཏན་ལྷིང་ཐོག་ལག་བསྟར་ཐུབ་མིན་འཛིན་སྐྱོང་གི་ཐོག་ནས་དྭོགས་གཞི་ཡོང་སྐབས་འབྲེལ་ཡོད་བོད་མིའི་སྡོད་སྒར་ས་གནས་སུ་འོས་བསྡུའི་ལས་རིམ་ལ་འོས་བསྡུ་ལས་ཁང་ནས་བསྐྱར་ཞིབ་ཡོང་ཐབས་འབྲེལ་མོལ་གནང་དགོས་པ་སྐབས་སོ་སོར་ཡོང་ངེས།